smcproject/ml-wiki-sentences huggingface dataset:
ഉഷാ യാദവ് സാഹിത്യവും വിദ്യാഭ്യാസവും ഉത്തർപ്രദേശ് 102.
കേണൽ ക്വാസി സഞ്ജദ് അലി സാഹിർ പബ്ലിക് അഫയേഴ്സ് ബംഗ്ലാദേശ് അവലംബം ↑ https://padmaawards.gov.in/PDFS/2021AwardeesList.pdf
പത്മനാഭ ബാലകൃഷ്ണ ആചാര്യ ഇംഗ്ലീഷ് വിലാസം https://ml.wikipedia.org/wiki/Padmanabha_Acharya
നാഗാലൻഡ് സംസ്ഥാനത്തിൻറെ പത്തൊമ്പതാമത്തെ ഗവർണറാണ് പത്മനാഭ ബാലകൃഷ്ണ ആചാര്യ എന്ന പി.ബി. ആചാര്യ .
ഉഡുപ്പി എം.ജി.എം. കോളേജിലെ ആദ്യബാച്ച് വിദ്യാർഥിയാണ്.
എ.ബി.വി.പി. ദേശീയ അധ്യക്ഷനായും 1995 മുതൽ 2000 വരെ ബി.ജെ.പി. ദേശീയ സെക്രട്ടറിയായും പ്രവർത്തിച്ച ആചാര്യ പാർട്ടിയുടെ വടക്കുകിഴക്കൻ സംസ്ഥാനങ്ങളുടെ ഇൻ-ചാർജ് ചുമതലയും വഹിച്ചിട്ടുണ്ട്.
പത്മ ലക്ഷ്മി ഇംഗ്ലീഷ് വിലാസം https://ml.wikipedia.org/wiki/Padma_Lakshmi
പത്മ പാർവ്വതി ലക്ഷ്മി (ജനനം: സെപ്റ്റംബർ 1, 1970; കേരളം , ഭാരതം ) ഒരു ഇന്ത്യൻ-അമേരിക്കൻ അഭിനേത്രിയും, മോഡലും, പാചക-വിദഗ്ദ്ധയുമാണ്.
പത്മയുടെ പിതാവ് മലയാളിയും അമ്മ യൂറോപ്പ്കാരിയുമാണ് .
മദ്രാസിലും ന്യുയോർക്കിലുമാണ് പത്മ വളർന്നത്.
2004 മുതൽ 2007 വരെ നോവലിസ്റ്റ് സൽമാൻ റഷ്ദിയുടെ പത്നിയായിരുന്നു.
അവലംബം പുറത്തേക്കുള്ള കണ്ണികൾ പത്മ ലക്ഷ്മിയുടെ ആഭരണ ശേഖരണം പ്രദർശിക്കുന്ന ഔദ്യോഗിക വെബ്സൈറ്റ്
പത്മ സുബ്രഹ്മണ്യം ഇംഗ്ലീഷ് വിലാസം https://ml.wikipedia.org/wiki/Padma_Subrahmanyam
ഭരതനാട്യം നർത്തകിയാണ് ഡോ. പത്മ സുബ്രഹ്മണ്യം .
1943 ഫെബ്രുവരി 4-ന് മദ്രാസിൽ ജനിച്ചു.
നൃത്ത സംബന്ധിയായ നിരവധി പുസ്തകങ്ങളുടെ രചയിതാവും കോറിയോഗ്രാഫറുമായ പത്മ,  ഭരതനൃത്തം എന്ന പുതിയ നൃത്ത ശാഖ വികസിപ്പിച്ചു.
ചലച്ചിത്ര സംവിധായകൻ കെ. സുബ്രഹ്മണ്യത്തിന്റെയും കവിയും നർത്തകിയും സംഗീത വിദുഷിയുമായിരുന്ന മീനാക്ഷി സുബ്രഹ്മണ്യത്തിന്റെയും ഇളയ മകളാണ്.
സംഗീതത്തിൽ ബിരുദവും എത്‌നോ മ്യൂസിക്കോളജിയിൽ ബിരുദാനന്തര ബിരുദവും നൃത്തത്തിൽ ഡോക്ടറേറ്റും നേടിയിട്ടുണ്ട്.
മഹാരാഷ്ട്രയിലെ സത്താറയിൽ നടരാജ ക്ഷേത്രത്തിൽ 108 കരണങ്ങളുടെ ശില്പങ്ങളുടെ രൂപകല്പന നടത്തി.
ഭരതനൃത്തം എന്ന പുതിയ നൃത്ത ശാഖ  വികസിപ്പിച്ചു.
നൃത്തത്തെയും സംസ്‌കാരത്തെയും കുറിച്ച് നിരവധി പുസ്തകങ്ങൾ രചിച്ചിട്ടുണ്ട്.
പത്മദളം എന്ന പേരിൽ  അനീഷ് കുട്ടൻ തയ്യാറാക്കിയ ജീവചരിത്ര പുസ്തകം മാതൃഭൂമി ബുക്ക്‌സ് പുറത്തിറക്കിയിട്ടുണ്ട്.
പുരസ്കാരങ്ങൾ കലാമണ്ഡലം ഫെലോഷിപ്പ് (2014) പദ്മഭൂഷൺ (2003) പദ്മശ്രീ (1981) കാളിദാസ് സമ്മാൻ സംഗീത നാചക അക്കാദമി അവാർഡ് (1983) നെഹ്രു അവാർഡ് (റഷ്യ) ഫുക്കുവോക്ക ഏഷ്യൻ കൾച്ചറൽ പ്രൈസ് (ജപ്പാൻ) നിശാഗന്ധി പുരസ്കാരം അവലംബം ↑ {{ cite news }} : | first= missing | last= ( help ) ↑ https://www.keralatourism.org/news/nishagandhi-puraskaram-2014/1763 Padma Subrahmanyam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പത്ഥ്യാവക്‌ത്രം
ഒരു സംസ്കൃത വൃത്തമാണ്‌ പത്ഥ്യാവക്ത്രം .
മറ്റുള്ള വൃത്തങ്ങൾ വക്ത്രം , ചപലാവക്ത്രം , വിപരീതപത്ഥ്യാവക്ത്രം , ഭവിപുല , മവിപുല , രവിപുല , നവിപുല , തവിപുല എന്നിവയാണ്.
ലക്ഷണം “ നാലിന്നുപരി വക്ത്രം തൻ
സമപാദങ്ങൾ രണ്ടിലും യസ്ഥാനത്തു ജകാരത്താൽ പത്ഥ്യാവക്ത്രാഖ്യമായിടും ”
വിഷമപാദങ്ങളിൽ വക്ത്രത്തിന്റെ ലക്ഷണം തന്നെ.
സമപാദങ്ങളിൽ ഒന്നാമക്ഷരം കഴിഞ്ഞുള്ള ഗണത്തിന്‌ വക്ത്രത്തിനുള്ള നിയമം തന്നെ ചെയ്തുകൊണ്ട് നാലാമക്ഷരത്തിനു മേലുള്ള ഗണം മാത്രം യഗണത്തിനു പകരം ജഗണമാക്കിയാൽ അത് പത്ഥ്യാവക്‌ത്രമാകും.
വിളക്കൊന്നു തെളിക്കാം ഞാൻ വെളിച്ചം ഹൃദി നല്കിടൂ ലളിതാംബികേ മനസ്സിൽ തെളിഞ്ഞു വരണേ സദാ വൃത്തമഞ്ജരിയിലെ വൃത്തങ്ങൾ
പത്മ പുരസ്കാരങ്ങൾ 2014
2014 ലെ പത്മ പുരസ്കാരങ്ങൾ 2015 ജനുവരി 25 ന് പ്രഖ്യാപിച്ചു.
ബി.ജെ.പി നേതാവ് എൽ.കെ അഡ്വാനി, പഞ്ചാബ് മുഖ്യമന്ത്രി പ്രകാശ് സിങ് ബാദൽ, ബോളിവുഡ് താരങ്ങളായ അമിതാഭ് ബച്ചൻ, ദിലീപ് കുമാർ, സുപ്രീംകോടതിയിലെ പ്രമുഖ അഭിഭാഷകൻ മലയാളിയായ കെ.കെ വേണുഗോപാൽ എന്നിവർ ഉൾപ്പെടെ ഒമ്പത് പേർക്ക് പദ്മവിഭൂഷൺ.
20 പേർക്ക് പദ്മഭൂഷണും, 75 പേർക്ക് പദ്മശ്രീയും പ്രഖ്യാപിച്ചു.
പദ്മവിഭൂഷൺ നേടിയവർ നമ്പർ പേര് പ്രധാന മേഖല സംസ്ഥാനം 1 എൽ.കെ. അദ്വാനി പൊതുകാര്യം ഗുജറാത്ത് 2 അമിതാഭ് ബച്ചൻ കല മഹാരാഷ്ട്ര 3 പ്രകാശ് സിങ് ബാദൽ പൊതുകാര്യം പഞ്ചാബ് 4 വീരേന്ദ്ര ഹെഗ്‌ഡെ സാമൂഹ്യ സേവനം കർണാടക 5 ദിലീപ് കുമാർ കല മഹാരാഷ്ട്ര 6 സ്വാമി രാമചന്ദ്രാചാര്യ മറ്റുള്ളവ ഉത്തർപ്രദേശ് 7 മാളൂർ രാമസ്വാമി ശ്രീനിവാസൻ ശാസ്ത്രം തമിഴ്നാട് 8 കെ.കെ. വേണുഗോപാൽ പൊതുകാര്യം ഡൽഹി 9 കരീം അൽ ഹുസൈനി ആഗാ ഖാൻ വ്യവസായം ഫ്രാൻസ്/യു.
കെ പദ്മഭൂഷൺ പുരസ്കാരത്തിന് അർഹരായവർ നമ്പർ പേര് പ്രധാന മേഖല സംസ്ഥാനം 1.
ജാനു ബറുവ കല ആസ്സാം 2 ഡോ. വിജയ് ഭട്കർ ശാസ്ത്രം / എഞ്ചിനീയറിംഗ് മഹാരാഷ്ട്ര 3 സ്വപൻദാസ് ഗുപ്ത സാഹിത്യം / വിദ്യാഭ്യാസം ഡൽഹി 4 സ്വാമി സത്യമിത്രാനന്ദ ഗിരി മറ്റുള്ളവ ഉത്തർപ്രദേശ് 5 എൻ. ഗോപാലസ്വാമി സിവിൽ സർവീസ് തമിഴ്നാട് 6 സുഭാഷ് സി. കാശ്യപ് പൊതുകാര്യം ഡൽഹി 7 പണ്ഡിറ്റ് ഗോകുലോത്സവ്ജി മഹാരാജ് കല മധ്യപ്രദേശ് 8 ഡോ. അംബരീഷ് മിത്തൽ വൈദ്യം ഡൽഹി 9 സുധ രഘുനാഥൻ കല തമിഴ്നാട് 10 ഹരീഷ് സാൽവെ പൊതുകാര്യം ഡൽഹി 11 അശോക് സേഥ് വൈദ്യം ഡൽഹി 12 രജത് ശർമ്മ സാഹിത്യം / വിദ്യാഭ്യാസം ഡൽഹി 13 സത്പാൽ സിങ് കായികം ഡൽഹി 14 ശിവകുമാര സ്വാമി മറ്റുള്ളവ കർണാടക 15 ഖരഗ് സിങ് വാദിയ ശാസ്ത്രം / എഞ്ചിനീയറിംഗ് കർണാടക 16 മഞ്ജുൾ ഭാർഗ്ഗവ ശാസ്ത്രം / എഞ്ചിനീയറിംഗ് അമേരിക്ക 17 ഡേവിഡ് ഫ്രാവലി മറ്റുള്ളവ അമേരിക്ക 18 ബിൽ ഗേറ്റ്‌സ് സാമൂഹ്യ സേവനം അമേരിക്ക 19 മിലിന്ദ ഗേറ്റ്‌സ് സാമൂഹ്യ സേവനം അമേരിക്ക 20 സായിച്ചിറോ മിസുമി മറ്റുള്ളവ ജപ്പാൻ പദ്മശ്രീ പുരസ്കാരത്തിന് അർഹരായവർ 1 ഡോ. മഞ്ജുള അനഗാനി വൈദ്യം തെലങ്കാന 2 എസ്. അരുണൻ ശാസ്ത്രം / എഞ്ചിനീയറിംഗ് കർണാടക 3 എ. കന്യാകുമാരി കല തമിഴ്നാട് 4 ബെറ്റീന ശാരദ ബോമർ സാഹിത്യം / വിദ്യാഭ്യാസം ജമ്മു കാശ്മീർ 5 നരേഷ് ബേദി കല ഡൽഹി 6 അശോക് ഭഗത് സാമൂഹ്യ സേവനം ജാർഖണ്ഡ് 7 സജ്ഞയ് ലീല ബൻസാലി കല മഹാരാഷ്ട്ര 8 ലക്ഷ്മി നന്ദൻ ബോറ സാഹിത്യം / വിദ്യാഭ്യാസം ആസ്സാം 9 ഗ്യാൻ ചതുർവേദി സാഹിത്യം / വിദ്യാഭ്യാസം മധ്യപ്രദേശ് 10 യോഗേഷ് കുമാർചൗള വൈദ്യം ചണ്ഡീഗഢ് 11 ജയകുമാരി ചിക്കാല വൈദ്യം ഡൽഹി 12 ബിബേക് ദെബ്രോയി സാഹിത്യം / വിദ്യാഭ്യാസം ഡൽഹി 13 സാരൂബം ബിമോല കുമാരി ദേവി വൈദ്യം മണിപ്പൂർ 14 അശോക് ഗുലാത്തി പൊതുകാര്യം ഡൽഹി 15 രൺദീപ് ഗുലേരിയ വൈദ്യം ഡൽഹി 16 കെ.പി. ഹരിദാസ് വൈദ്യം കേരള 17 രാഹുൽ ജെയിൻ കല ഡൽഹി 18 രവീന്ദ്ര ജെയിൻ കല മഹാരാഷ്ട്ര 19 സുനിൽ ജോഗി സാഹിത്യം / വിദ്യാഭ്യാസം ഡൽഹി 20 പ്രസൂൻ ജോഷി കല മഹാരാഷ്ട്ര 21 പ്രഫുല്ല കർ കല ഒഡീഷ 22 സാബ അഞ്ജും കായികം ഛത്തീസ്‌ഗഢ് 23 ഉഷാകിരൺ ഖാൻ സാഹിത്യം / വിദ്യാഭ്യാസം ബീഹാർ 24 രാജേഷ് കൊട്ടേച്ച വൈദ്യം രാജസ്ഥാൻ 25 പ്രൊഫ. അൽക്ക കൃപാലാനി വൈദ്യം ഡൽഹി 26 ഹർഷ് കുമാർ വൈദ്യം ഡൽഹി 27 നാരായണ പുരുഷോത്തമ മല്ലയ്യ സാഹിത്യം / വിദ്യാഭ്യാസം കേരള 28 ലാംബ്രറ്റ് മസ്ക്രിനാസ് സാഹിത്യം / വിദ്യാഭ്യാസം ഗോവ 29 ഡോ ജാനക് പൽത്ത മക്കലിഗൻ സാമൂഹ്യ സേവനം മധ്യപ്രദേശ് 30 വീരേന്ദ്ര രാജ് മേത്ത സാമൂഹ്യ സേവനം ഡൽഹി 31 തരക്  മെഹ്ത കല ഗുജറാത്ത് 32 നീൽ ഹെർബർട്ട് നോംഗ്കിൻറിഹ് കല മേഘാലയ 33 ചെവാങ് നോർഫൽ മറ്റുള്ളവ ജമ്മു കാശ്മീർ 34 ടി.വി. മോഹൻദാസ് പൈ വാണിജ്യം കർണാടക 35 ഡോ. തേജസ് പട്ടേൽ വൈദ്യം ഗുജറാത്ത് 36 ജാദവ് മൊളായ് പെയാങ് മറ്റുള്ളവ ആസ്സാം 37 ബിമല പോഡർ മറ്റുള്ളവ ഉത്തർപ്രദേശ് 38 എൻ. പ്രഭാകർ ശാസ്ത്രം / എഞ്ചിനീയറിംഗ് ഡൽഹി 39 പ്രഹ്ലാദ ശാസ്ത്രം / എഞ്ചിനീയറിംഗ് മഹാരാഷ്ട്ര 40 ഡോ. നരേന്ദ്ര പ്രസാദ് വൈദ്യം ബീഹാർ 41 റാം ബഹാദൂർ റായ് സാഹിത്യം / വിദ്യാഭ്യാസം ഡൽഹി 42 മിതാലി  രാജ് കായികം തെലങ്കാന 43 പി.വി. രാജാരാമൻ സിവിൽ സർവീസ് തമിഴ്നാട് 44 ജെ.എസ്. രാജ്പുത്ത് സാഹിത്യം / വിദ്യാഭ്യാസം ഉത്തർപ്രദേശ് 45 കോട്ട ശ്രീനിവാസ റാവു കല ആന്ധ്രാപ്രദേശ്‌ 46 ബിമൽ റോയി സാഹിത്യം / വിദ്യാഭ്യാസം പശ്ചിമ ബംഗാൾ 47 ശേഖർ സെൻ കല മഹാരാഷ്ട്ര 48 ഗുണവന്ത് ഷാ സാഹിത്യം / വിദ്യാഭ്യാസം ഗുജറാത്ത് 49 ബ്രഹ്മദേവ് ശർമ്മ സാഹിത്യം / വിദ്യാഭ്യാസം ഡൽഹി 50 മനു ശർമ്മ സാഹിത്യം / വിദ്യാഭ്യാസം ഉത്തർപ്രദേശ് 51 യോഗ് രാജ് ശർമ്മ വൈദ്യം ഡൽഹി 52 വസന്ത് ശാസ്ത്രി ശാസ്ത്രം / എഞ്ചിനീയറിംഗ് കർണാടക 53 എസ്.കെ. ശിവകുമാർ ശാസ്ത്രം / എഞ്ചിനീയറിംഗ് കർണാടക 54 പി.വി. സിന്ധു കായികം തെലങ്കാന 55 ശാരദാ സിംഗ് കായികം ഹരിയാന 56 അരുണിമ സിൻഹ കായികം ഉത്തർപ്രദേശ് 57 മഹേഷ് രാജ് സോണി കല രാജസ്ഥാൻ 58 നിഖിൽ ടണ്ടൻ വൈദ്യം ഡൽഹി 59 എച്ച്. തേജ്‌സെ റിംപോച്ചെ സാമൂഹ്യ സേവനം അരുണാച
ൽ പ്രദേശ് 60 ഹർഗോവിന്ദ് ലക്ഷ്മി ശങ്കർ ത്രിവേദി വൈദ്യം ഗുജറാത്ത് 61 ഹോങ് ബോഷങ് മറ്റുള്ളവ ചൈന 62 ജാക്വസ് ബ്ലാമണ്ട് ശാസ്ത്രം / എഞ്ചിനീയറിംഗ് ഫ്രാൻസ് 63 സയ്യദ്ന മുഹമ്മദ് ബുർഹാനുദ്ദീൻ (മരണാനന്തരം) മറ്റുള്ളവ മഹാരാഷ്ട്ര 64 ഴാങ് ക്ലോദ് കാരി സാഹിത്യം / വിദ്യാഭ്യാസം ഫ്രാൻസ് 65 ഡോ. നടരാജൻ “രാജ്” ഷെട്ടി വാണിജ്യം അമേരിക്ക 66 ജോർജ് എൽ. ഹാർട്ട് മറ്റുള്ളവ അമേരിക്ക 67 അമർത്യ സൂര്യാനന്ദ മഹാരാജ മറ്റുള്ളവ പോർച്ചുഗൽ 68 മീത്ത ലാൽ മേത്ത (മരണാനന്തരം) സാമൂഹ്യ സേവനം രാജസ്ഥാൻ 69 തൃപ്തി മുഖർജി കല അമേരിക്ക 70 ദത്താത്രയുഡു നോറി വൈദ്യം അമേരിക്ക 71 രഘു രാമ പില്ലാരിസേത്തി വൈദ്യം അമേരിക്ക 72 സൗമിത്രാ റാവത്ത് വൈദ്യം യു.കെ 73 ആനറ്റ് ഷ്മീഡ്ചെൻ സാഹിത്യം / വിദ്യാഭ്യാസം ജർമ്മനി 74 പ്രാൺ (മരണാനന്തരം) കല ഡൽഹി 75 ആർ. വാസുദേവൻ (മരണാനന്തരം) സിവിൽ സർവീസ് തമിഴ്നാട് അവലംബം ↑
നാഷണൽ ഇൻസ്ററിററ്യൂട്ട് ഫോർ ഇൻറർ ഡിസിപ്ളിനറി സയൻസ് അൻഡ് ടെക്നോളജി, തിരുവനന്തപുരം ഇംഗ്ലീഷ് വിലാസം https://ml.wikipedia.org/wiki/National_Institute_for_Interdisciplinary_Science_and_Technology
തിരുവനന്തപുരത്തു സ്ഥിതി ചെയ്യുന്ന നാഷണൽ ഇൻസ്ററിററൂട്ട് ഫോർ ഇൻറർ ഡിസിപ്ളിനറി സയൻസ് അൻഡ് ടെക്നോളജിയുടെ (എൻ.ഇ.ഐ.എസ്.ടി) പഴയ പേര് റീജിയണൽ  റിസർച്ച് ലാബറട്ടറി, തിരുവനന്തപുരം (ആർ.ആർ.എൽ, തിരുവനന്തപുരം) എന്നായിരുന്നു.
സി. എസ്. ഐ. ആറിന്റെ കീഴിലുളള ഈ ഗവേഷണസ്ഥാപനത്തിൽ നൂറോളം ശാസ്ത്രജ്ഞരും ഇരുനൂറോളം ഗവേഷണ വിദ്യാർത്ഥികളും ഉണ്ട്.
മൌലികവും പ്രായോഗ്യയോഗ്യവുമായ ഗവേഷണ പദ്ധതികളിൽ ദേശീയവും അന്തർദേശീയവുമായ സ്ഥാപനങ്ങളുമായി സഹകരിക്കുന്നു.
അവലംബം പുറംകണ്ണികൾ http://www.niist.res.in/
നാഷണൽ ഇൻഡസ്ട്രിയൽ ഡെവലപ്മെന്റ് കോർപ്പറേഷൻ
കേന്ദ്രഗവൺമെന്റിന്റെ വ്യവസായ-വാണിജ്യ വകുപ്പിനു കീഴിൽ പ്രവർത്തിക്കുന്ന പൊതുമേഖലാ സ്ഥാപനം.
ഒരു ധനകാര്യസ്ഥാപനമായി പ്രവർത്തനമാരംഭിച്ച കോർപ്പറേഷൻ, ക്രമേണ വ്യവസായിക കാര്യങ്ങൾക്കാവശ്യമായ സാമ്പത്തികശാസ്ത്ര-സാങ്കേതിക-മാനേജ്മെന്റ് വൈദഗ്ദ്ധ്യം പ്രദാനം ചെയ്യുന്ന പ്രവർത്തനങ്ങളിലേക്കുമാറുകയുണ്ടായി.
ലോകബാങ്ക്, യൂണിസെഫ് തുടങ്ങിയ അന്താരാഷ്ട്ര സ്ഥാപനങ്ങൾക്ക് വിദഗ്ദ്ധോപദേശം നൽകുന്ന ഒരു സ്ഥാപനമായി കോർപ്പറേഷൻ വികസിച്ചിട്ടുണ്ട്.
കഴിഞ്ഞ 50 വർഷക്കാലത്തെ പൊതുമേഖലയുടെ വളർച്ചയിൽ നാഷണൽ ഇൻഡസ്ട്രിയൽ ഡെവലപ്മെന്റ് കോർപ്പറേഷൻ ഗണ്യമായ പങ്കുവഹിച്ചിട്ടുണ്ട്.
പൊതുമേഖലകൾക്കാവശ്യമായ ആന്തരികഘടനാസൗകര്യങ്ങൾ, ഉയർന്ന സാങ്കേതിക വിദ്യ, ലോകനിലവാരത്തിലുള്ള മാനേജ്മെന്റ് തുടങ്ങിയ രംഗങ്ങളിലെ സേവനത്തിനു പുറമേ, തൊഴിലവസരങ്ങൾ സൃഷ്ടിക്കൽ, പിന്നോക്ക പ്രദേശവികസനം തുടങ്ങിയവയ്ക്കും കോർപ്പറേഷൻ സഹായം നൽകുന്നുണ്ട്.
1990-കളിൽ പുതിയ സാമ്പത്തിക നയത്തിനു തുടക്കം കുറിച്ചതോടെയാണ് ഇന്ത്യൻ സമ്പദ്ഘടനയിൽ മൗലികമായ മാറ്റങ്ങൾക്കു വഴി തുറന്നത്.
ആഗോളവത്കൃതമായിക്കൊണ്ടിരിക്കുന്ന ലോകസമ്പദ്ഘടനയിലെ പരിവർത്തനങ്ങൾക്കനുസൃതമായി, ഇന്ത്യൻ സമ്പദ്ഘടനയെ നവീകരിക്കുന്നതിൽ കോർപ്പറേഷന് വലിയ സ്ഥാനമാണുള്ളത്.
ഇന്ത്യൻ പൊതുമേഖലയുടെ പ്രതിച്ഛായയും ശക്തിയും ലോകത്തെ ബോധ്യപ്പെടുത്തുന്നതിനുവേണ്ടി, ഇന്ത്യാ പബ്ലിക്സെക്ടർ.
കോം എന്ന പേരിൽ ഒരു വെബ്സൈറ്റ് തുറന്നിട്ടുണ്ട്.
പൊതുമേഖലാ സ്ഥാപനങ്ങളുടെ നേതൃത്വവിശേഷണങ്ങൾ, സേവനങ്ങളുടെ പരിധി, പ്രധാന നാഴികക്കല്ലുകൾ, സാങ്കേതിക മുന്നേറ്റങ്ങൾ, നിർണായകവിജയങ്ങൾ എന്നിവയെക്കുറിച്ചുള്ള സമഗ്രമായ വിവരങ്ങൾ ഈ വെബ്സൈറ്റിൽ നിന്നു ലഭ്യമാണ്.
പുതിയ സഹസ്രാബ്ദത്തിൽ, ഉപഭോക്താക്കളുടെ താത്പര്യങ്ങൾക്കും അഭിരുചിക്കും സംതൃപ്തിക്കും മുൻതൂക്കം നൽകുന്ന നയമാണ് പൊതുമേഖലാ സംരംഭങ്ങൾ പിന്തുടരേണ്ടത്.
ഇതിനാവശ്യമായ പരിശീലനവും വിദഗ്ദ്ധോപദേശവും നൽകുന്നതിൽ നാഷണൽ ഇൻഡസ്ട്രിയൽ ഡെവലപ്മെന്റ് കോർപ്പറേഷൻ ശ്രദ്ധിക്കുന്നു.
കോർപ്പറേഷൻ നൽകുന്ന സേവനങ്ങൾ പ്രധാനമായും താഴെപ്പറയുന്ന മേഖലകളിലാണ്.
വ്യവസായാസൂത്രണവും മാനേജ്മെന്റും
പ്രോജക്ട് എൻജിനീയറിങ്
പ്രോജക്ട്/കൺസ്ട്രക്ഷൻ മാനേജ്മെന്റ്
സംഭരണം, പരിശോധന
ഗുണനിലവാരമുള്ളതും സാങ്കേതികശാസ്ത്രപരവുമായ ഓഡിറ്റ്
സാമൂഹ്യവും വ്യാവസായികവുമായ ആന്തരികഘടന
മനുഷ്യവിഭവ മാനേജ്മെന്റ്
പാരിസ്ഥിതിക എൻജിനീയറിങ്
സോഫ്ട്വെയർ വികസനവും വിവരസാങ്കേതികവിദ്യയും.
ഇന്ത്യയിലെ പൊതുമേഖലാ സംരംഭങ്ങളുടെ നവീകരണം കോർപ്പറേഷന്റെ ഉത്തരവാദിത്തമാണ്.
ഇതിനുവേണ്ടി ആവിഷ്കരിച്ചിട്ടുള്ള പദ്ധതികൾ താഴെപ്പറുയുന്നു.
ലാഭകരമായ പൊതുമേഖലാസംരംഭങ്ങൾ പുനഃസംഘടിപ്പിക്കുകയും പുനരുദ്ധരിക്കുകയും ചെയ്യുക
പുനരുദ്ധരിക്കാനാവാത്ത പൊതുമേഖലാ സംരംഭങ്ങൾ അടച്ചുപൂട്ടുക
തന്ത്രപ്രധാനമല്ലാത്ത പൊതുമേഖലാ സംരംഭങ്ങളിലെ ഗവൺമെന്റ് നിക്ഷേപം 26 ശതമാനമോ അതിൽ താഴെയോ ആയി ചുരുക്കുക
തൊഴിലാളി താത്പര്യങ്ങൾ പൂർണമായി സംരക്ഷിക്കുക
പൊതുമേഖലാ സംരംഭങ്ങളുടെ ആസ്തിയുടെ ജാമ്യത്തിൽ, വിപണിയിൽ നിന്ന് മൂലധനം സമാഹരിക്കുന്നതിന് സഹായിക്കുക
സ്വകാര്യവത്കരണത്തിനും ഡിസ്ഇൻവെസ്റ്റ്മെന്റിനും അനുയോജ്യമായ ഒരു സമഗ്രനയം ആവിഷ്കരിക്കുക
ഡിസ്ഇൻവെസ്റ്റ്മെന്റ് മുഖേന ലഭിക്കുന്ന പണം സാമൂഹിക സുരക്ഷാമാർഗങ്ങൾ, പൊതുമേഖലാ സംരംഭങ്ങളുടെ പുനഃസംഘടന എന്നീ കാര്യങ്ങൾക്കായി വിനിയോഗിക്കുക.
നാഷണൽ ഇൻഷുറൻസ് കമ്പനി
ഭാരതീയ കേന്ദ്ര സർക്കാരിന്റെ കീഴിൽ പ്രവർത്തിക്കുന്ന ഒരു പൊതുമുതൽ ജനറൽ ഇൻഷുറൻസ് കമ്പനിയാണ് നാഷണൽ ഇൻഷുറൻസ് കമ്പനി ലിമിറ്റഡ് (NICL).
1906-ൽ സ്ഥാപിതമായ ഇതിന്റെ തലസ്ഥാനം കൊൽക്കത്തയിലാണ് .
1972-ൽ മറ്റു പല കമ്പനികളുടെയും ഒപ്പം ഇതിനേയും ഇന്ത്യാ ഗവൺമെന്റ് ദേശസാത്കരിച്ചു .
നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസ് ഇംഗ്ലീഷ് വിലാസം https://ml.wikipedia.org/wiki/National_Institute_of_Allergy_and_Infectious_Diseases
അമേരിക്കൻ ഐക്യനാടുകളിലെ ആരോഗ്യ-മനുഷ്യ സേവന വകുപ്പിന്റെ (എച്ച്എച്ച്എസ്) ഏജൻസിയായ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (എൻഐഎച്ച്) ഉൾക്കൊള്ളുന്ന 27 സ്ഥാപനങ്ങളിലും കേന്ദ്രങ്ങളിലും ഒന്നാണ് നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസ്.
(NIAID) പകർച്ചവ്യാധി , രോഗപ്രതിരോധ, അലർജി രോഗങ്ങൾ നന്നായി മനസ്സിലാക്കുന്നതിനും ചികിത്സിക്കുന്നതിനും തടയുന്നതിനും അടിസ്ഥാനവും പ്രായോഗികവുമായ ഗവേഷണങ്ങൾ നടത്തുക എന്നതാണ് NIAIDയുടെ ദൗത്യം.
NIAIDക്ക് മേരിലാൻഡിലും മൊണ്ടാനയിലും "ഇൻട്രാമുറൽ" (ഇൻ-ഹൗസ്) ലബോറട്ടറികളും കൂടാതെ യുണൈറ്റഡ് സ്റ്റേറ്റ്സിലെയും ലോകമെമ്പാടുമുള്ള സ്ഥാപനങ്ങളിലെ ശാസ്ത്രജ്ഞർക്ക് ഗവേഷണ ഫണ്ടും ഉണ്ട്.
പാൻഡെമിക് എച്ച് 1/1 / 09 വൈറസ് പോലുള്ള ഉയർന്നുവരുന്ന ആരോഗ്യ വെല്ലുവിളികളെ അഭിമുഖീകരിക്കുന്നതിനുള്ള ബഹുമുഖവുമായ ശ്രമങ്ങളിൽ അക്കാദമി, വ്യവസായം, സർക്കാർ, സർക്കാരിതര സംഘടനകളിലെ പങ്കാളികളുമായി എൻ‌ഐ‌ഐ‌ഡി പ്രവർത്തിക്കുന്നു.
1887-ൽ ന്യൂയോർക്കിലെ സ്റ്റാറ്റൻ ഐലൻഡിലെ മറൈൻ ഹോസ്പിറ്റലിൽ സ്ഥാപിച്ച ഒരു ചെറിയ ലബോറട്ടറിയിലാണ് എൻ‌ഐ‌ഐ‌ഡി അതിന്റെ ഉത്ഭവം കണ്ടെത്തിയത് (ഇപ്പോൾ ബെയ്‌ലി സെറ്റൺ ഹോസ്പിറ്റൽ ) ന്യൂയോർക്കിലെ മറൈൻ ഹോസ്പിറ്റൽ സർവീസിലെ ഉദ്യോഗസ്ഥർ സൂക്ഷ്മജീവികളും പകർച്ചവ്യാധികളും തമ്മിലുള്ള ബന്ധം പഠിക്കാൻ ഒരു ഗവേഷണ ലബോറട്ടറി തുറക്കാൻ തീരുമാനിച്ചു.
മറൈൻ ഹോസ്പിറ്റൽ സർവീസിലെ മെഡിക്കൽ ഓഫീസർ ഡോ. ജോസഫ് ജെ. കിൻ‌യൗണിനെ ഈ ലബോറട്ടറി സൃഷ്ടിക്കാൻ തിരഞ്ഞെടുത്തു.
അതിനെ "ലാബറട്ടറി ഓഫ് ഹൈജീൻ" എന്ന് അദ്ദേഹം വിളിച്ചു.
1891-ൽ കിൻ‌യോണിന്റെ ലാബിന്റെ പേര് ഹൈജീനിക് ലബോറട്ടറി എന്ന് പുനർനാമകരണം ചെയ്യുകയും വാഷിംഗ്ടൺ ഡി.സിയിലേക്ക് മാറ്റുകയും ചെയ്തു.
അവിടെ "പകർച്ചവ്യാധിയും പകർച്ചവ്യാധികളും പൊതുജനാരോഗ്യവുമായി ബന്ധപ്പെട്ട കാര്യങ്ങളും" അന്വേഷിക്കാൻ കോൺഗ്രസ് അധികാരപ്പെടുത്തി.
1930-ൽ റാൻസ്‌ഡെൽ നിയമം പാസായതോടെ ഹൈജീനിക് ലബോറട്ടറി ദേശീയ ആരോഗ്യ സ്ഥാപനമായി.
1937-ൽ, യുണൈറ്റഡ് സ്റ്റേറ്റ്സ് പബ്ലിക് ഹെൽത്ത് സർവീസിന്റെ ഭാഗമായിരുന്ന റോക്കി മൗണ്ടൻ ലബോറട്ടറിയെ എൻ.ഐ.എച്ചിന്റെ ഭാഗമായ ഡിവിഷൻ ഓഫ് ഇൻഫെക്ഷ്യസ് ഡിസീസ് വിഭാഗത്തിലേക്ക് മാറ്റി.
1948 മധ്യത്തിൽ, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് നാല് പുതിയ ഇൻസ്റ്റിറ്റ്യൂട്ടുകൾ സൃഷ്ടിച്ചുകൊണ്ട് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (എൻ‌ഐ‌എച്ച്) ആയി.
1948 ഒക്ടോബർ 8 ന് റോക്കി മൗണ്ടൻ ലബോറട്ടറിയും ബയോളജിക്സ് കൺട്രോൾ ലബോറട്ടറിയും എൻ‌എ‌എച്ച് ഡിവിഷൻ ഓഫ് ഇൻഫെക്ഷ്യസ് ഡിസീസ് ആന്റ് ഡിവിഷൻ ഓഫ് ട്രോപിക്കൽ ഡിസീസ് വിഭാഗവും ചേർന്ന് ദേശീയ മൈക്രോബയോളജിക്കൽ ഇൻസ്റ്റിറ്റ്യൂട്ട് രൂപീകരിച്ചു.
അലർജിയുടെയും രോഗപ്രതിരോധ ഗവേഷണത്തിന്റെയും ഉൾപ്പെടുത്തലിനെ പ്രതിഫലിപ്പിക്കുന്നതിന് 1955-ൽ കോൺഗ്രസ് നാഷണൽ മൈക്രോബയോളജിക്കൽ ഇൻസ്റ്റിറ്റ്യൂട്ടിന്റെ പേര് നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസ് എന്നു മാറ്റി.
ആ മാറ്റം 1955 ഡിസംബർ 29 മുതൽ പ്രാബല്യത്തിൽ വന്നു.
ആന്റിബാക്ടീരിയൽ റെസിസ്റ്റൻസ് പങ്കാളിത്തം
ആൻറി ബാക്ടീരിയൽ പ്രതിരോധത്തെ കേന്ദ്രീകരിച്ചുള്ള ഒരു ക്ലിനിക്കൽ ഗവേഷണ ശൃംഖല ആരംഭിക്കുന്നതിന് ഡ്യൂക്ക് സർവകലാശാലയ്ക്ക് 2 മില്യൺ ഡോളർ അവാർഡ് ലഭിച്ചു.
ഗ്രൂപ്പും ക്ലിനിക്കൽ ട്രയലുകളുടെയും ആസ്ഥാനം ഡ്യൂക്ക് സർവകലാശാലയിലായിരിക്കും.
ഡയഗ്നോസ്റ്റിക്സ് പരിശോധിക്കുന്നതിനും പ്രതിരോധശേഷിയുള്ള അണുബാധകളുടെ വ്യാപനവും വികാസവും തടയുന്നതിനും അണുബാധ നിയന്ത്രണ പരിപാടികളിലെ മികച്ച രീതികൾ പരിശോധിക്കുന്നതിനും പ്രതിരോധശേഷി കുറയ്ക്കുന്നതിനും നിലവിൽ ലൈസൻസുള്ള ആൻറി ബാക്ടീരിയൽ മരുന്നുകൾ ഒപ്റ്റിമൈസ് ചെയ്യുന്നതിനും ക്ലിനിക്കൽ പരീക്ഷണങ്ങൾ നടത്തുന്നതിനും പുതിയ ആൻറി ബാക്ടീരിയയുടെ പ്രാരംഭ ഘട്ടത്തിൽ ക്ലിനിക്കൽ വിലയിരുത്തൽ നടത്തുന്നതിനും മരുന്നുകൾക്കും NIAD സഹായിക്കുന്നു.
അവലംബം പുറം കണ്ണികൾ National Institute of Allergy and Infectious Diseases എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Anthony S. Fauci official biography
നാഷണൽ ഇൻഫർമാറ്റിക്സ് സെൻറർ (എൻ.ഐ.സി)
ഇന്ത്യയിലെ സർക്കാർ മേഖലയിൽ വിവര സാങ്കേതിക സേവനങ്ങൾക്കും ടെലികമ്യൂണിക്കേഷൻ  സാങ്കേതികവിദ്യക്കും അടിസ്ഥാന സൗകര്യമൊരുക്കുന്ന ഇന്ത്യാ ഗവൺമെന്റിന്റെ പ്രധാന ശാസ്ത്ര സാങ്കേതിക സംഘടനയാണ് നാഷണൽ ഇൻഫർമാറ്റിക്സ് സെൻറർ (എൻ.ഐ.സി) .
ഇന്ത്യൻ ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയത്തിന്റെ ഭാഗമായി 1976 ലാണ് എൻ.ഐ.സി സ്ഥാപിതമായത്.
ദേശീയ, സംസ്ഥാന, ജില്ലാ തലങ്ങളിൽ സർക്കാർ വകുപ്പുകളിൽ ഇ-ഗവേണൻസ് ആപ്ലിക്കേഷനുകൾ നിർമ്മിച്ച് നടപ്പാക്കുന്നതിലും, സർക്കാർ സേവനങ്ങളുടെ മെച്ചപ്പെടുത്തൽ, സുതാര്യത എന്നിവ നടപ്പാക്കുന്നതിലും എൻ.ഐ.സി പ്രധാന പങ്ക് വഹിക്കുന്നു.
മിക്കവാറും എല്ലാ ഇന്ത്യൻ സർക്കാർ വെബ്‌സൈറ്റുകളുംഎൻ.
ഐ.സി വികസിപ്പിക്കുകയും നിയന്ത്രിക്കുകയും ചെയ്യുന്നു.
സൈബർ സെക്യൂരിറ്റി ശക്തിപ്പെടുത്തി രാഷ്ട്രസുരക്ഷ ഉറപ്പാക്കുക എന്ന ലക്ഷ്യത്തോടെയാണ് എൻ.ഐ.സി പ്രവർത്തനങ്ങളിൽ ഏർപ്പെടുന്നത്.
നിലവിൽ ഇന്ത്യയിലെ പ്രധാനപ്പെട്ട എല്ലാ സർക്കാർ ഓഫീസുകളുടെയും വകുപ്പുകളുടെയും മുഴുവൻ ആശയവിനിമയവും എൻഐസി വഴിയാണ് നടക്കുന്നത്.
അടുത്തിടെ എൻ.ഐ.സി രൂപപ്പെടുത്തിയ സംവിധാനം ഉപയോഗിച്ച്, ഡാറ്റ സംഭരണത്തിനു പുറമെ ആവശ്യമായ ഫയലുകൾ വേഗത്തിൽ തെരഞ്ഞെടുക്കാനും മറ്റു ഡിപ്പാർട്ടുകളുമായി പങ്കിടാനുമെല്ലാം ക്ലൗഡ് വഴി സാധിക്കുന്നു.
ഇത് സർക്കാർ സംവിധാനത്തെ കൂടുതൽ കാര്യക്ഷമമായി പ്രവർത്തിക്കാൻ സഹായിക്കുകയും ദേശ സുരക്ഷ ഉറപ്പാക്കാൻ സാധിക്കുകയും ചെയ്യും.
നാഷണൽ ഇൻസ്റ്റിറ്റ്യൂട്ട് ഓഫ് അനിമൽ വെൽഫെയർ ഇംഗ്ലീഷ് വിലാസം https://ml.wikipedia.org/wiki/National_Institute_of_Animal_Welfare
ഇന്ത്യയിലെ ഫിഷറീസ് മന്ത്രാലയം, മൃഗസംരക്ഷണ വകുപ്പ് എന്നിവയുടെ ഒരു ഡിവിഷനാണ് നാഷണൽ ഇൻസ്റ്റിറ്റ്യൂട്ട് ഓഫ് അനിമൽ വെൽഫെയർ (NIAW).
ഹരിയാനയിലെ ബല്ലബ്‍ഗാറിലാണ് ഇത് സ്ഥിതിചെയ്യുന്നത്.
1999 ജനുവരി 16 ന് നടന്ന സ്റ്റാൻഡിംഗ് ഫിനാൻസ് കമ്മിറ്റിയുടെ യോഗത്തിലാണ് ഇൻസ്റ്റിറ്റ്യൂട്ട് സ്ഥാപിക്കാനുള്ള തീരുമാനം.
വിദ്യാഭ്യാസ, പരിശീലന പരിപാടികൾ എൻ‌ഐ‌എ‌ഡബ്ല്യുവിൽ നടപ്പാക്കാനുള്ള ചുമതല പരിസ്ഥിതി വനം മന്ത്രാലയം നൽകി.
ലക്ഷ്യങ്ങൾ മൃഗസംരക്ഷണ മേഖലയിലെ ഒരു പരമോന്നത സ്ഥാപനമായി എൻ‌ഐ‌എഡബ്ല്യുവിനെ കണക്കാക്കുന്നു.
ഗവേഷണം, വിദ്യാഭ്യാസം എന്നിവയിലൂടെ മൃഗക്ഷേമം മെച്ചപ്പെടുത്തേണ്ടതിന്റെ ആവശ്യകതയെ ഉൾക്കൊള്ളുന്നു.
മൃഗങ്ങളോടുള്ള ക്രൂരത തടയൽ നിയമത്തിൽ 1960 ലെ നിയമപ്രകാരം നിയമപരമായ ആവശ്യകതകൾ നിറവേറ്റുന്നതിനുള്ള ഒരു അന്തരീക്ഷം സൃഷ്ടിക്കുക എന്നതാണ് ഇതിന്റെ മറ്റൊരുവ ലക്ഷ്യം.
മൃഗസംരക്ഷണം, പെരുമാറ്റം, ധാർമ്മികത എന്നിവയുൾപ്പെടെ വിവിധ വിഷയങ്ങളിൽ പരിശീലനവും വിദ്യാഭ്യാസവും ഇത് നൽകുന്നു.
നാഷണൽ ഇൻസ്റ്റിറ്റൂട്ട് ഓഫ് ഹോമിയോപ്പതി ഇംഗ്ലീഷ് വിലാസം https://ml.wikipedia.org/wiki/National_Institute_of_Homoeopathy
ഭാരത സർക്കാറിന്റെ ആരോഗ്യ-കുടുംബക്ഷേമ വകുപ്പിന്റെ ഉപവിഭാഗമായ ആയുഷ് മന്ത്രാലയത്തിന്റെ കീഴിൽ പ്രവർത്തിക്കുന്ന ഒരു സ്വതന്ത്ര സ്ഥാപനമാണ് നാഷണൽ ഇൻസ്റ്റിറ്റൂട്ട് ഓഫ് ഹോമിയോപ്പതി ( National Institute of Homoeopathy ( NIH )).
പശ്ചിമ ബംഗാളിലെ ആരോഗ്യശാസ്ത്ര  സർവ്വകലാശാലയുടെ അംഗീകാരത്തിൽ പ്രവർത്തിക്കുന്ന ഈ സ്ഥാപനം 1987 മുതൽ ഹോമിയോപ്പതിയിൽ ബിരുദ ( B.H.M.S. ), ബിരുദാനന്തരബിരുദ (M.D.(Hom.)) കോഴ്സുകൾ നടത്തുന്നു.
ബിരുദാനന്തരബിരുദ കോഴ്സുകൾ താഴെപ്പറയുന്നവയാണ്:
Organon of Medicine , 
2.
Repertory 3.
Homoeopathic Materia Medica ,
4.
Homoeopathic Pharmacy
5.
Practice of medicine
6.
Paediatrics
ഈ സ്ഥാപനത്തിന് 250 രോഗികളെ കിടത്തി ചികിത്സ നൽകാനുള്ള സൗകര്യമുണ്ട്.
10 ഡിസംബർ 1975-ൽ ആണ് കൊൽക്കത്തയിൽ ഈ സ്ഥാപനം തുടങ്ങുന്നത്.
പിന്നീടാണ് ഇന്നുള്ള കെട്ടിടത്തിലേക്ക് മാറ്റപ്പെട്ടത്.
ഇതും കാണുക Bachelor in Homoeopathic Medicine Surgery Diploma in Homoeopathic Medicine Surgery അവലംബം പുറം കണ്ണികൾ National Institute of Homoeopathy, Official website
നാഷണൽ ആർട്ട് മ്യൂസിയം ഓഫ് അസർബൈജാൻ ഇംഗ്ലീഷ് വിലാസം https://ml.wikipedia.org/wiki/National_Art_Museum_of_Azerbaijan
അസർബൈജാനിലെ ഏറ്റവും വലിയ ആർട്ട് മ്യൂസിയമാണ് നാഷണൽ ആർട്ട് മ്യൂസിയം ഓഫ് അസർബൈജാൻ .
1936-ൽ ബാക്കുവിൽ സ്ഥാപിക്കപ്പെട്ട ഈ മ്യൂസിയം 1943 മുതൽ അസർബൈജാനിലെ പ്രമുഖ പ്രകൃതി ഡിസൈനറും നാടക കലാകാരനുമായ റുസ്തം മുസ്തഫയേവിന്റെ പേരിലാണ്  അറിയപ്പെടുന്നത്.
പരസ്പരം രണ്ട് കെട്ടിടങ്ങൾ ഉൾക്കൊള്ളുന്നതാണ് മ്യൂസിയം.
മ്യൂസിയത്തിന്റെ മൊത്തം ശേഖരത്തിൽ 15,000 കലാസൃഷ്ടികൾ ഉൾപ്പെടുന്നു.
60 മുറികളിലായി മൂവായിരത്തിലധികം ഇനങ്ങൾ സ്ഥിര പ്രദർശനത്തിലുണ്ട്.
ഏകദേശം 12,000 ഇനങ്ങൾ സംഭരണത്തിൽ സൂക്ഷിച്ചിരിക്കുന്നു.
ഇടയ്ക്കിടെ പ്രദർശിത ഇനങ്ങൾ മാറ്റുന്നതിനാൽ ഈ കലാസൃഷ്ടികൾ താൽക്കാലികമായി മ്യൂസിയത്തിന് പ്രദർശിപ്പിക്കാൻ കഴിയുന്നു.
നിലവിൽ, പത്തൊൻപതാം നൂറ്റാണ്ടിൽ നിർമ്മിച്ച 2 കെട്ടിടങ്ങളിലായാണ് മ്യൂസിയം സ്ഥിതി ചെയ്യുന്നത്.
1936-ൽ അസർബൈജാൻ എസ്എസ്ആർ ലെ കൗൺസിൽ ഓഫ് പീപ്പിൾസ് കമ്മീസ്സാഴ്‌സ് അസർബൈജാൻ സ്റ്റേറ്റ് മ്യൂസിയത്തിൽ നിന്ന് ആർട്ട് ഡിപ്പാർട്ട്‌മെന്റിനെ വേർതിരിക്കാൻ തീരുമാനിക്കുകയും ഒരു സ്വതന്ത്ര മ്യൂസിയമായി സംഘടിപ്പിക്കുകയും ചെയ്തു.
ഇത് മ്യൂസിയത്തിന് ആദ്യത്തെ പ്രദർശനങ്ങൾ നടത്താൻ അവസരം നൽകി.
കൂടാതെ, മറ്റ് പ്രദർശിത സാധനങ്ങളും വാങ്ങി.
മ്യൂസിയത്തിന്റെ ആദ്യ പ്രദർശനത്തിന്റെ ഉദ്ഘാടന ചടങ്ങ് 1937 ലും 1951 ലും സംഘടിപ്പിച്ചു.
പത്തൊൻപതാം നൂറ്റാണ്ടിന്റെ അവസാനത്തിൽ നിർമ്മിച്ച ബറോക്ക് ശൈലിയിലുള്ള ഡി ബോർ മാൻഷൻ ഉപയോഗിച്ച് മ്യൂസിയത്തിന്റെ കെട്ടിടം മാറ്റിസ്ഥാപിച്ചു.
2006-ൽ, കെട്ടിടം സമഗ്രമായി പുനർനിർമ്മിക്കുകയും 2009-ൽ പുതിയ ഒരു പ്രദർശനം ആരംഭിക്കുകയും ചെയ്തു.
2011-ൽ, ഒരു മ്യൂസിയത്തിന് ഉചിതമായതും ഉയർന്ന നിലവാരമുള്ള മ്യൂസിയം സേവനങ്ങളും പ്രൊഫഷണൽ അനുഭവവും സൂചിപ്പിക്കുന്ന അന്താരാഷ്ട്ര മാനദണ്ഡങ്ങളും പാലിക്കുന്ന മ്യൂസിയം ആദ്യത്തെ ദേശീയവും, തുടർന്ന് യൂറോപ്യൻ മ്യൂസിയം സ്റ്റാൻഡേർഡും (EUMS) ആയി പ്രഖ്യാപിച്ചു.
ബ്രസ്സൽസിൽ സ്ഥിതി ചെയ്യുന്ന യൂറോപ്യൻ ഇക്കണോമിക് ചേംബർ ഓഫ് ട്രേഡ്, കൊമേഴ്‌സ് ആൻഡ് ഇൻഡസ്ട്രി - EEIG - യുടെ ഡയറക്ടർമാരുടെ കൗൺസിലിന്റെ ഏകകണ്ഠമായ തീരുമാനപ്രകാരമാണിത്.
മ്യൂസിയത്തിന്റെ ലൈബ്രറിയിൽ ഏകദേശം 9,000 ശാസ്ത്ര പുസ്തകങ്ങളും മോണോഗ്രാഫുകളും കാറ്റലോഗുകളും ആൽബങ്ങളും മറ്റ് പ്രൊഫഷണൽ സാഹിത്യങ്ങളും കാണപ്പെടുന്നു.
പഴയ പ്രസിദ്ധീകരണങ്ങളുടെ അപൂർവ്വ പുസ്തക ശേഖരണവും ഇവിടെയുണ്ട്.
അസർബൈജാൻ നാഷണൽ മ്യൂസിയം ഓഫ് ആർട്ട് പ്രദർശനങ്ങളിൽ സൂക്ഷിച്ചിരിക്കുന്ന ശേഖരത്തിൽ ബിസി നാലാം നൂറ്റാണ്ട് മുതലുള്ള പുരാതന കലാസൃഷ്ടികൾ ഉൾപ്പെടുന്നു.
നാഖ്ചിവൻ , മിംഗാചെവിർ , ഫു̈ജുലി , ഖാൻലാർ (ഇപ്പോൾ ഗോയ്-ഗോൾ) എന്നിവയിൽ കാണപ്പെടുന്ന പുരാതന അലങ്കാരങ്ങളാൽ അലങ്കരിച്ച സെറാമിക് പാത്രങ്ങൾ, സെൽ‌ജുക് കാലഘട്ടത്തിലെ അലങ്കാര വിളക്കുകളും തിളക്കമുള്ള ടൈലുകളും, പതിമൂന്നാം നൂറ്റാണ്ടിലെ ബെയ്‌ൽ കോട്ടയിൽ നിന്നുള്ള കതകിന്റെ ബോർഡറിലുള്ള ചിത്രങ്ങളുടെ ഭാഗങ്ങൾ, 14 മുതൽ 18 വരെ നൂറ്റാണ്ടുകളിൽ അബ്ഷെറോണിലും ഷമാഖിയിലും കണ്ടെത്തിയ പേടകം, ഖുർആനിനെക്കുറിച്ചുള്ള മികച്ച കൈയെഴുത്തുപ്രതികളും, പതിനാറാം നൂറ്റാണ്ടിലെ ജ്യോതിഷത്തെക്കുറിച്ചുള്ള പുസ്തകങ്ങളും, 17 മുതൽ 18 വരെ നൂറ്റാണ്ടുകളിൽ ടെമ്പറ, സ്വർണ്ണ ജലം, വാട്ടർ കളർ എന്നിവയിലെ പ്രശസ്ത കലാകാരന്മാരായ മിർ മൊഹ്സുൻ നവാബ്, മിർസ ഖാദിം ഐറേവാനി, ഉസ്ത കംബാർ ഖരബാഗിനി, എന്നിവരുടെ ടാബ്രിസ് ലഘുചിത്രങ്ങൾ, അസർബൈജാനിലെ ആദ്യത്തെ പ്രൊഫഷണൽ ആർട്ടിസ്റ്റുകളുടെയും സമകാലികരുടെയും സൃഷ്ടികൾ, 16, 17 നൂറ്റാണ്ടുകളിൽ നിന്നുള്ള കലാപരമായ ലോഹ വസ്തുക്കളും ആദ്യകാല ഫാബ്രിക്, എംബ്രോയിഡറി, ദേശീയ വസ്‌ത്രധാരണരീതി, 18 മുതൽ 20 വരെ നൂറ്റാണ്ടുകളിലെ പരവതാനികൾ, ആഭരണങ്ങൾ എന്നിവയുടെ സാമ്പിളുകളും ഇവിടെ സംരക്ഷിക്കപ്പെടുന്നു.
കൂടാതെ, ദേശീയ നിധികളുടെ ശേഖരം, സ്റ്റാച്യറി, ഫൈൻ, ഗ്രാഫിക് ആർട്സ്, പടിഞ്ഞാറൻ യൂറോപ്പും ( ഫ്രാൻസ് , ജർമ്മനി , ഓസ്ട്രിയ , ഇറ്റലി , ഗ്രീസ് , ഫ്ലാൻഡേഴ്സ് , ഡെൻമാർക്ക് , സ്പെയിൻ ) കിഴക്ക് ( ഇറാൻ , തുർക്കി , ജപ്പാൻ , ചൈന , ഇന്ത്യ , ഈജിപ്ത് , മിഡിൽ ഈസ്റ്റ് ), റഷ്യയുടെയും അലങ്കാര-പ്രയോഗ കലകൾ എന്നിവയുടെ ഉദാഹരണങ്ങൾ മ്യൂസിയത്തിൽ ലഭ്യമാണ്.
അവലംബം പുറത്തേക്കുള്ള കണ്ണികൾ National Art Museum of Azerbaijan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Archived 2018-03-22 at the Wayback Machine .
(in English) Museum's overview (Bakupages.com)
നാഷണൽ ഇൻവെസ്റ്റിഗേഷൻ ഏജൻസി ഇംഗ്ലീഷ് വിലാസം https://ml.wikipedia.org/wiki/National_Investigation_Agency
ഇന്ത്യയിലെ തീവ്രവാദവിരുദ്ധ കുറ്റാന്വേഷണ ഏജൻസിയാണ് ദേശീയ അന്വേഷണ ഏജൻസി അഥവാ എൻ.ഐ.എ. ( National Investigation Agency ).
അമേരിക്കയിലെ FBl യെ മാതൃകയാക്കി  2009 ൽ രൂപീകരിച്ച NIA യുടെ പ്രധാന ജോലി രാജ്യത്തിന്റെ സുരക്ഷയെ ബാധിക്കുന്ന തരത്തിലുള്ള  കേസുകൾ പ്രത്യേകിച്ച് ഭീകര പ്രവർത്തനത്തെ കുുറിച്ച് അന്വേഷിക്കലാണ്.
തീവ്രവാദത്തിനെതിരെ പ്രവർത്തിക്കുവാൻ പരമ്പരാഗത മാർഗ്ഗം പോരെന്ന തിരിച്ചറിവാണ് ഈ സംഘടനയുടെ പിറവിക്കുപിന്നിൽ.
ഭീകര പ്രവർത്തനം മാത്രമല്ല രാജ്യരക്ഷയ്ക്കു ഭീക്ഷണിയാകുന്ന എല്ലാ കുറ്റകൃത്യവും എൻ.ഐ.എ യ്ക്ക് അന്വേഷിക്കാം.
കള്ളനോട്ട്, വിമാനം റാഞ്ചൽ, ആണവോർജ്ജ നിയമത്തിന്റെ ലംഘനം, മയക്കുമരുന്ന് സ്വർണ്ണം എന്നിവയുടെ കള്ളക്കടത്ത്, അന്താരാഷ്ട്ര ഭീകര സംഘങ്ങളിലേക്കുള്ള യുവാക്കളുടെ ചേരൽ, നാശക ശേഷിയുള്ള ആയുധങ്ങളുടെ ഉപയോഗം എന്നിവ എൻ.ഐ.എ യുടെ അധികാരപരിധിയിൽ വരുന്നതാണ്.
കേന്ദ്ര ആഭ്യന്തര മന്ത്രിക്കാണ്  ഇതിൻ്റെ നിയന്ത്രണം.
ന്യൂഡൽഹിയാണ് ആസ്ഥാനം.
സംഘടനയുടെ രൂപവത്കരണം
തീവ്രവാദം അതിരുകടന്ന് മുംബെ ഭീകരാക്രമണത്തിൽ എത്തിയപ്പോളാണ് ഇത്തരം സംഘടനയുടെ ആവശ്യകതയെപ്പറ്റി ഭരണ കർത്താക്കൾ ബോധവാന്മാരായത്.
ഏതു സംസ്ഥാനത്തുമുണ്ടാകുന്ന ഭീകരാക്രമണങ്ങൾ അതതു സംസ്ഥാനങ്ങളുടെ അനുമതി കൂടാതെ അന്വേഷിക്കാൻ എൻ.ഐ.എ യ്ക്കാകും .
അമേരിക്കയുടെ എഫ്. ബി. ഐ -നെപ്പോലെയൊരു ഫെഡറൽ അന്വേഷണ ഏജൻസിയായാണ് എൻ.ഐ.എ യെ വിഭാവനം ചെയ്തിരിക്കുന്നത്.
ഈ ഏജൻസി രൂപവത്കരിച്ചുള്ള ബില്ലിൽ 2008 ഡിസംബർ 30-നു രാഷ്ട്രപതി ഒപ്പുവെച്ചു.
2009 നിലവിൽ വന്നു.
1975 ബാച്ചിലെ ഐ പി എസ് ഓഫീസർ രാധാ വിനോദ് രാജുവാണ് എൻ.ഐ.എ മേധാവി.
നിലവിലുള്ള സുരക്ഷാസേനയിൽ നിന്നാണ് എൻ.ഐ.എയിൽ ഇപ്പോൾ നിയമനം നടത്തുന്നത്.
സംസ്ഥാനങ്ങളിൽ പോലീസിൽ ‍ നിന്നു ഡെപ്യൂട്ടേഷൻ വഴിയും ജീവനക്കാരെ നിയമിക്കും.
ശ്രദ്ധേയമായ ചെയ്തികൾ കോഴിക്കോട് ഇരട്ട സ്ഫോടനത്തിന്റെ അന്വേഷണത്തിലൂടെയും ലഷ്കർ ഇ തോയ്ബ അംഗം എന്നു കരുതുന്ന തടിയന്റവിട നസീറിലൂടെയും എൻ.ഐ.എയുടെ അന്വേഷണം കേരളത്തിൽ എത്തിയിരിക്കുന്നു.
കേരളത്തിൽ സിമി ക്യാമ്പ് നടത്തിയെന്ന പേരിൽ ആദ്യമായി ഏറ്റെടുത്ത തീവ്രവാദ കേസിൽ 16 പേർ അറസ്റ്റ് ചെയ്യുകയും എന്നാല്‌ അവര്‌ നിരപരാധികളാണെന്ന് പറഞ്ഞ് കേരള ഹൈക്കോടതി വെറുതെ വിടുകയും ചെയ്തു.
2020 ജൂണിൽ കേരളത്തിൽ നടന്ന സ്വർണ്ണം കടത്ത് കേസിലെ പ്രതികളെ 2020 ജൂലൈ 12 ന് ദേശീയ അന്വേഷണ വിഭാഗം ബാംഗ്ലൂരിൽ നിന്നും പിടികൂടി.
സംസ്ഥാനങ്ങളൂടെ വിഷയമായ ക്രമസമാധാനത്തിൽ കേന്ദ്രത്തിന്റെ ഇടപെടൽ കേന്ദ്ര സംസ്ഥാന ബന്ധം വഷളാക്കുമെന്നു വിമർശനമുയർന്നിട്ടുണ്ട് ഇതും കാണുക സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ (സി.ബി.ഐ.) അവലംബം മാതൃഭൂമി ഹരിശ്രീ 2009 ഡിസംബർ 26
നാഷണൽ ആർക്കൈവ്സ് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/National_Archives_of_India
ഭാരത സർക്കാരിന്റെ പഴയകാല രേഖകളും മറ്റും സൂക്ഷിക്കുന്നതിനായി ഡെൽഹി ആസ്ഥാനമാക്കി പ്രവർത്തിക്കുന്ന ഒരു സർക്കാർ സ്ഥാപനമാണ് നാഷണൽ ആർക്കൈവ്സ് ഓഫ് ഇന്ത്യ (National Archives of India).
സാംസ്കാരിക മന്ത്രാലയത്തിനു കീഴിലാണ് ഇതിന്റെ പ്രവർത്തനം.
ഇവിടെയുള്ള രേഖകൾ പൊതുജനങ്ങൾക്കും പരിശോധിക്കാവുന്നതാണ്.